1998-ban egy helyet feljebb léptek, annak ellenére, hogy dobogóra egyszer sem állhattak. A szezont a brazil-dán párossal kezdték meg. A Spanyol versenyen a brazil pilóta a 9. rajtkockából az 5. helyen végzett egy kör hátrányban. A Kanadai Nagydíjon Barrichello ötödikként, Magnussen pedig hatodikként ért célba, ezzel a szezont legjobb eredményét produkálták. A dán pilóta Formula–1-es pályafutása első pontját szerezte ekkor, de mégis ezt követően cserélték le a holland Jos Verstappenre. Mivel utóbbi sem váltotta be a hozzá fűzött reményeket, az 1999-es évre a bizalmat változatlanul élvező Barrichello mellé az angol Johnny Herbertet szerződtették.